CELEX: C2007/247/15
Language: et
Date: 2007-10-20 00:00:00
Title: Kohtuasi C-357/07: Eelotsusetaotlus, mille esitas High Court of Justice (England & Wales), Queen's Bench Division (Administrative Court) (Ühendkuningriik) 31. juulil 2007  — The Queen TNT Post UK Ltd taotlusel versus The Commissioners of Her Majesty's Revenue & Customs ja Royal Mail Group Ltd

20.10.2007   
            
            
               ET
            
            
               Euroopa Liidu Teataja
            
            
               C 247/12
            
         Eelotsusetaotlus, mille esitas High Court of Justice (England & Wales), Queen's Bench Division (Administrative Court) (Ühendkuningriik) 31. juulil 2007 — The Queen TNT Post UK Ltd taotlusel versus The Commissioners of Her Majesty's Revenue & Customs ja Royal Mail Group Ltd
   (Kohtuasi C-357/07)
   (2007/C 247/15)
   Kohtumenetluse keel: inglise
   Eelotsusetaotluse esitanud kohus
   High Court of Justice (England & Wales), Queen's Bench Division (Administrative Court)
   Põhikohtuasja pooled
   
      Hageja: TNT Post UK Ltd
   
      Kostja: The Commissioners of Her Majesty's Revenue & Customs
   
      Huvitatud isik: Royal Mail Group Ltd
   Eelotsuse küsimused
   
               1.
            
            
               
                           a)
                        
                        
                           Kuidas tuleb tõlgendada kuuenda käibemaksudirektiivi (direktiiv 77/388/EMÜ) (1) artikli 13 A osa lõike 1 punktis a (nüüd direktiivi 2006/112 (2) artikli 132 lõike 1 punkt a) sisalduvat väljendit „riiklikud postiteenistused”?
                        
                     
                           b)
                        
                        
                           Kas selle mõiste tõlgendamist mõjutab asjaolu, et liikmesriigis on postiteenused liberaliseeritud, puuduvad reserveeritud teenused muudetud nõukogu direktiivi 97/67/EÜ (3) mõttes ja seal on vaid üks määratud universaalteenuse osutaja, kellest on komisjoni nimetatud direktiivi kohaselt teavitatud (nagu Royal Mail Ühendkuningriigis)?
                        
                     
                           c)
                        
                        
                           Kas see väljend hõlmab antud kohtuasja asjaoludel (mis on välja toodud ülal punktis b)
                           
                                       i)
                                    
                                    
                                       vaid ühte määratud universaalteenuse osutajat (nagu Royal Mail Ühendkuningriigis) või
                                    
                                 
                                       ii)
                                    
                                    
                                       ka eraõiguslikku postiteenuse osutajat (nagu TNT Post)?
                                    
                                 
                     
         
               2.
            
            
               Kas antud kohtuasja asjaoludel tuleb kuuenda käibemaksudirektiivi artikli 13 A osa lõike 1 punkti a (nüüd direktiivi 2006/112 artikli 132 lõike 1 punkt a) tõlgendada nii, et see kohustab või lubab liikmesriigil vabastada kõik „riiklike postiteenistuste” osutatavad postiteenused?
            
         
               3.
            
            
               Kui liikmesriigid on kohustatud või neil on lubatud vabastada mõned, kuid mitte kõik „riiklike postiteenistuste” osutatavad teenused, siis milliste kriteeriumide alusel sellised teenused määratakse?
            
         
      (1)  Nõukogu 17. mai 1977. aasta kuues direktiiv kumuleeruvate käibemaksudega seotud liikmesriikide õigusaktide ühtlustamise kohta — ühine käibemaksusüsteem: ühtne maksubaas (EÜT L 145, lk 1, ELT eriväljaanne 09/01, lk 23).
   
      (2)  Nõukogu 28. novembri 2006. aasta direktiiv 200/112/EÜ, mis käsitleb ühist käibemaksusüsteemi (ELT 347, lk 1).
   
      (3)  Euroopa Parlamendi ja nõukogu 15. detsembri 1997. aasta direktiiv 97/67/EÜ ühenduse postiteenuste siseturu arengut ja teenuse kvaliteedi parandamist käsitlevate ühiseeskirjade kohta (EÜT L 015, lk 14; ELT eriväljaanne 06/03, lk 71).